กลต.รับรองพอร์ตบล.ไม่ผิดกติกา
ก.ล.ต.รับประกันพอร์ตเทรดบริษัทหลักทรัพย์ไม่เอาเปรียบนักลงทุน หลังเข้าสุ่มตรวจ 3 เดือนบริหารอย่างเหมาะสม
15 ม.ค. 2555

ก.ล.ต.รับประกันพอร์ตเทรดบริษัทหลักทรัพย์ไม่เอาเปรียบนักลงทุน หลังเข้าสุ่มตรวจ 3 เดือนบริหารอย่างเหมาะสม
นายวรพล โสคติยานุรักษ์ เลขาธิการคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ในช่วง 3 เดือนที่ผ่านมา ก.ล.ต.มีนโยบายให้สุ่มตรวจเพื่อป้องกันการล่วงรู้ข้อมูลภายในในการซื้อขายของบัญชีบริษัทหลักทรัพย์ (บล.) โดยไม่มีการบอกกล่าวกับบริษัทหลักทรัพย์ล่วงหน้า ซึ่งก็พบว่าทุกบริษัทยังมีการบริหารและบริหารจัดการอย่างเหมาะสม
ก่อนหน้านี้มีการวิพากษ์วิจารณ์ว่าพอร์ตบริษัทหลักทรัพย์เป็นตัวการทุบห้น
นายวรพล กล่าวว่า ในส่วนงานการกำกับปีนี้ยังคงนโยบายเดิมที่เน้นการป้องกันการเกิดการกระทำความผิดมากขึ้น ซึ่งทาง ก.ล.ต.กับตลาดหลักทรัพย์มีการทำงานร่วมกันใกล้ชิดมากขึ้นเพื่อป้องกันปัญหาที่ไม่ให้บุคคลเกิดการกระทำที่ไม่ถูกต้อง
ส่วนบทลงโทษนั้นอยู่ระหว่างการแก้ไขกฎให้มีการลงโทษทางด้านคดีแพ่งมากขึ้น เพราะปัจจุบันการบังคับคดีทางอาญา กว่าจะได้ลงโทษผู้กระทำความผิดมีความล่าช้า
เลขาธิการ ก.ล.ต. กล่าวต่อว่า ปีนี้ ก.ล.ต.จะมีการแก้ไขเกณฑ์หลายด้านที่จะเอื้อให้ธุรกิจทุกประเภทหรือทุกขนาดสามารถเข้าถึงการใช้เงินในตลาดทุนไปขยายธุรกิจให้มีการเติบโตได้ ซึ่งแบ่งลักษณะการระดมทุนได้หลากหลาย ตั้งแต่ 1.ตามกลุ่มอุตสาหกรรมขนาดใหญ่ที่เป็นเป้าหมายชัดเจนเพื่อให้ธุรกิจสามารถแข่งขันได้ อาทิ กลุ่มพลังงานทางเลือก
2.ผ่อนเกณฑ์ให้บริษัทที่เป็นโฮลดิงมีลักษณะเข้าไปเพื่อการลงทุนมากขึ้น โดยอนุญาตให้ไปลงทุนบริษัทที่ไม่ต้องเป็นหนึ่งในธุรกิจหลักของบริษัทโฮลดิงนั้นๆ ได้ 3.การระดมทุนในรูปแบบอื่น เช่น เปิดโอกาสให้ธุรกิจที่มีการประกอบธุรกิจในลักษณะกิจการเพื่อสังคม หรือบริษัทย่อยของ บจ.ปัจจุบัน|ที่มีการแยกส่วนในการทำเพื่อสังคมเข้ามาระดมทุนในตลาดหุ้น 4.กองทุนโครงสร้างพื้นฐาน 
นายวรพลกล่าวถึงเกณฑ์การอนุญาตให้มีกองทุนทรัสต์เพื่อการลงทุนในอสังหาริมทรัพย์ (REITs) ว่า ภายในไตรมาสแรกน่าจะแก้ไขแล้วเสร็จและน่าจะเริ่มใช้ได้ภายในปี 2555 นี้ ซึ่งเมื่อนำมาใช้แล้วอาจทำให้กองทุนอสังหาริมทรัพย์เกิดขึ้นน้อยลง แต่โดยรวมอุตสาหกรรมจะดีขึ้น
ด้านตลาดหลักทรัพย์แห่งประเทศไทยปรับ บล.โกลเบล็ก (ประเทศไทย) จำนวน 5 หมื่นบาท เพราะไม่ดูแลการทำงานของพนักงานให้ดี และภาคทัณฑ์เจ้าหน้าที่รับอนุญาตของ บล.โกลเบล็ก หนึ่งรายเป็นระยะเวลา 1 ปี ส่วนอีกสองรายนาน 6 เดือน 
มาร์เก็ตติงรายหนึ่ง เปิดเผยว่า Trader ID ให้บุคคลอื่นทราบ และอีกหนึ่งรายไม่ใช้ Trader ID ของตนในการส่งคำสั่ง ส่วนอีกหนึ่งรายไม่ใช้ Trader ID ของตนในการส่งคำสั่ง พร้อมเปิดเผย Trader ID ให้บุคคลอื่นทราบด้วย